**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu pašreizējai problemātikai saistībā ar Latvijas vīriešu hokeja izlases spēlētāju apdrošināšanu, gatavojoties dalībai 2018.gada pasaules čempionātā hokejā, piešķirot Apdrošināšanas polises iegādei papildus valsts budžeta līdzekļus līdz 75`000 EUR apmērā, tādejādi sekmējot Latvijas labāko hokejistu piesaisti izlasei un sekmīgu dalību 2018.gada pasaules čempionātā hokejā. Precīzs piešķiramo valsts budžeta līdzekļu apmērs būs zināms pēc apdrošināšanas polises saņemšanas no biedrības „Latvijas Hokeja federācija”. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2. un 3.punkts.
2. Nepieciešamība piešķirt papildu valsts budžeta līdzekļus biedrībai „Latvijas Hokeja federācija” (turpmāk – Federācija), lai segtu izdevumus, kas saistīti ar Latvijas vīriešu hokeja izlases spēlētāju apdrošināšanu saistībā ar izlases dalību 2018.gada pasaules čempionātā hokejā.
3. Latvijas Nacionālās sporta padomes 2018.gada 13.aprīļa sēdē nolemtais (prot Nr.2 3.§, 3.2.apakšpunkts).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Izglītības un zinātnes ministrija (turpmāk – Ministrija) ir saņēmusi Federācijas 2018.gada 19.februāra vēstuli Nr.I-36/18 un 2018.gada 3.aprīļa vēstuli Nr. I-62/18. Vēstulēs Federācija lūdz valsts budžeta finansējuma atbalstu, lai segtu izdevumus, kas saistīti ar Latvijas vīriešu hokeja izlases spēlētāju apdrošināšanu (turpmāk – Apdrošināšana). 2018.gada 19.februāra vēstulē Nr.I-36/18 Apdrošināšanai tika lūgts finansējums 140`000 EUR, savukārt 2018.gada 3.aprīļa vēstulē Nr. I-62/18 Federācija ir veikusi precizētus aprēķinus un Apdrošināšanai tiek lūgts finansējums 75`000 EUR apmērā. Ar piesaistīto finansējumu paredzēts segt Apdrošināšanas polises iegādi, kas sevī ietver visu Latvijas vīriešu hokeja izlases spēlētāju veselības, nelaimes gadījumu, ceļojuma un spēlētāju līguma vērtību apdrošināšanu. Apdrošināšana ir būtisks priekšnoteikums, lai Federācija varētu izveidot konkurētspējīgu Latvijas izlasi no labākajiem spēlētajiem, sagatavoties un sekmīgi startēt 2018.gada pasaules čempionātā hokejā. Jautājums par atbalstu Apdrošināšanai tika izskatīts Latvijas Nacionālās sporta padomes (turpmāk – Padome) 2018.gada 13.aprīļa sēdē, uzklausot arī Federācijas prezidentu un ģenerālsekretāru. Padome nolēma (prot Nr.2 3.§, 3.2.apakšpunkts) aicināt Ministru kabinetu no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai pārskaitīšanai Federācija Latvijas vīriešu hokeja izlases spēlētāju faktisko apdrošināšanas izmaksu segšanai līdz 75`000 EUR, lai spēlētāji Latvijas vīriešu hokeja izlases sastāvā varētu piedalīties izlases treniņprocesā, pārbaudes spēlēs un 2018.gada pasaules čempionātā hokejā. Padome arī noteica, ka precīzs piešķiramo valsts budžeta līdzekļu apmērs nosakāms pēc apdrošināšanas polises saņemšanas no Federācijas.Ministrijas rīcībā nav nepieciešamie līdzekļi 75`000 EUR apmērā, kas būtu novirzāmi Apdrošināšanai. Visi finanšu līdzekļi 2018.gadam valsts budžeta programmā 09.00.00 „Sports” apakšprogrammā 09.17.00 „Dotācija komandu sporta spēļu izlašu nodrošināšanai”, no kuras varētu segt Apdrošināšanu, ir sadalīti un attiecīgi ir noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – Ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā „Par valsts budžetu 2018.gadam”, vai sporta federācijas (organizācijas) neievēro pielīgtās saistības). Ministrija informē, ka, lai segtu izdevumus, kas saistīti ar komandu sporta spēļu izlašu nodrošināšanu, Federācija Ministrijā ir iesniegusi 2017.gada 17.novembra iesniegumu (finanšu pieprasījumu), kurā izteikts lūgums piešķirt finansējumu 2018.gadam 1`914`800 EUR apmērā saskaņā ar Ministru kabineta 2009.gada 28.jūlija noteikumiem Nr.819 „Kārtība, kādā valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās”. Piemērojot minētos noteikumus, kā arī ar Ministrijas rīkojumu apstiprinātos kritērijus, Federācijai izlašu darbības nodrošināšanai 2018.gadā tika aprēķināts un piešķirts finansējums 278`744 EUR apmērā. Papildus ir norādāms, ka šis finansējums attiecas uz visu vecuma hokeja izlašu (vīriešu un sieviešu) darbības nodrošināšanu 2018.gadā. Finanšu pieprasījuma tāmē kā izmaksu pozīcija ir norādīta arī apdrošināšana.  Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa.  Izvērtējot Federācijas finanšu pieprasījumu par atbalstu Apdrošināšanai, Ministrijas ieskatā to var klasificēt kā valstiski īpaši nozīmīgu pasākumu, jo Latvijas vīriešu hokeja izlases dalība 2018.gada pasaules čempionātā hokejā ir uzskatāma par valstiski īpaši nozīmīgu pasākumu, tomēr galīgo lēmumu par to var pieņemt tikai Ministru kabinets. Tāpat ir norādāms, ka Federācija ir valstiski nozīmīga sporta organizācija, kura nodrošina tai kā atzītajai sporta federācijai Sporta likumā noteikto uzdevumu izpildi. Papildus ir norādāms Federācijas vēstulēs minētais, ka, neveicot Latvijas vīriešu hokeja izlases spēlētāju apdrošināšanu, pastāv risks izveidot mazāk konkurētspējīgu izlasi, nesasniegt Federācijas noteikto mērķi pasaules čempionātā, kā arī perspektīvā Latvijas vīriešu hokeja izlasē pulcēt labākos hokejistus, kas kopumā ir kā papildus apstāklis, lai šo gadījumu uzskatītu par valstiski īpaši nozīmīgu pasākumu. Tāpat atzīmējams Padomes sēdē izteiktais aicinājums Ministru kabinetam finanšu līdzekļus piešķirt tieši no valsts budžeta programmas 02.00.00 „Līdzekļi neparedzētiem gadījumiem”.Ievērojot minēto, IZM ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai pārskaitīšanai Federācijai Latvijas vīriešu hokeja izlases spēlētāju faktisko apdrošināšanas izmaksu segšanai līdz 75`000 EUR, lai spēlētāji Latvijas vīriešu hokeja izlases sastāvā varētu piedalīties izlases treniņprocesā, pārbaudes spēlēs un 2018.gada pasaules čempionātā hokejā. Tāpat Rīkojuma projekts paredz uzdevumu Ministrijai pieprasījumu par finansējumu iesniegt Finanšu ministrijā atbilstoši faktiski nepieciešamo izdevumu apmēram, pievienojot no Federācijas saņemto Latvijas vīriešu hokeja izlases spēlētāju apdrošināšanas polisi. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. Rīkojuma projekta izstrādes procesā notikušas konsultācijas ar Federāciju. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **75 000** | **0** | **0** | **0** | **0** | **0** |
| 2.1. valsts pamatbudžets | *0* | *75 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 75 000** | **0** | **0** | **0** | **0** | **0** |
| 3.1. valsts pamatbudžets | *0* | *- 75 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 75 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt pievienotajā paskaidrojošajā materiālā (Federācijas 2018.gada 19.februāra vēstulē Nr.I-36/18 un 2018.gada 3.aprīļa vēstulē Nr.I-62/18). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija |  Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. Ņemot vērā to, ka faktiskās apdrošināšanas izmaksas būs zināmas tikai pēc apdrošināšanas polises saņemšanas no Federācijas, Ministrija pieprasījumu par finansējumu Finanšu ministrijā iesniegs atbilstoši faktiski nepieciešamo izdevumu apmēram, pievienojot no Federācijas saņemto apdrošināšanas polisi. Finanšu pieprasījumā, kuru Ministrija iesniegs Finanšu ministrijai, tiks iekļautas faktiskās apdrošināšanas izmaksas (apdrošināšanas polises summa), bet ne vairāk kā 75`000 EUR.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministrs Kārlis Šadurskis

18.04.2018. 12:11

1400

Izglītības un zinātnes ministrijas

Sporta departamenta eksperts K.Randohs

67047982, kaspars.randohs@izm.gov.lv